Doodstraf vir verkragter-moordenaars | Maroela Media
Sesjarige verdrink in PMB-rivier
Ottoshoop-polisiestasie kan nie gemeenskap dien nie
Winkeleienaar en assistent keer vermeende dief aan
Minstens 63 dood by Kaboel-troue
NGV 'n poging om gesondheidsorg te nasionaliseer, sê DA
Is jou pensioen veilig?
Nuwe kaptein vol moed om Argentinië te pak
Ernie se liefdadigheidsorganisasie samel al meer as R759 miljoen in
Resep-video: Njammie Nutella-churro's
Foto's: Namakwalandtoer is meer as net 'n skouspel blomme
Video: Net een krokodilhap en die waatlemoen is weg!
'Regte' Sneeuwitjie se grafsteen in dié museum te sien
Oom Jakkie pak die langpad vir die Voortrekkers
Gedagte vir die dag: Die olie van God se genade
Uber ly miljarde se verlies
'The Voice SA'-wenner stel eerste enkelsnit bekend
Proe'toria: Beste kos, wyn en vermaak
Luister in 3 minute: Grondverslag, gesondheid en emigrasie bespreek
Doodstraf vir verkragter-moordenaars
Die vier mans wat daaraan skuldig bevind is dat hulle 'n 23 jarige fisioterapeut verkrag, aangerand en van 'n bus afgegooi het, is in New Delhi die doodstraf opgelê.
Die voorval in Desember verlede jaar het skokgolwe oor die wêreld heen veroorsaak, en ook in Indië, waar groepverkragting algemeen voorkom. Die jong vrou, wat uit 'n arm huis gekom het en wie se ouers hul grond verkoop het om haar studies te betaal, was van die bioskoop af saam met 'n vriend op pad huis toe. Die vriend is ook aangerand en uit die bus gegooi.
Die vrou is twee weke later in 'n hospitaal in Singapoer dood waar sy gespesialiseerde behandeling ontvang het.
Die doodstraf word baie selde in Indië opgelê. Dit moet nog deur die hooggeregshof bekragtig word, en die mans kan appelleer.
Verkragting in Indië het die afgelope 60 jaar met bykans 'n 1000% toegeneem, en na raming word 'n vrou elke 20 minute in die land verkrag.
Dit is egter veral die probleem van groepverkragtings, en in die besonder van Dalit-vroue wat kommerwekkend is. Die Dalit maak sowat 16% van die bevolking uit, en is 'n groep wat as "buite die kastes" beskou word. Hulle kom uit al Indië se taal- en godsdiensgemeenskappe. Hulle is gewoonlik arm, maar weens spesiale aansporingsmaatreëls verbeter hul opleiding te midde van groot maatskaplike diskriminasie en selfs weiering tot hospitalisasie en toegang tot skole, en betree die werksvloer. Veral die toenemende aantal Dalit-vroue in die werkplek word deur die ander kastes vir hul eie werkloosheid verkwalik, en dra, volgens vroueregte-organisasies, tot die verkragtingsprobleem by.
In 'n gerapporteerde hofsaak het die regter 'n saak teen 'n middeljarige man uitgegooi omdat die regter nie kon glo dat die man, van 'n hoër kaste, 'n Dalit-vrou sou verkrag nie en nog minder voor sy broerskind. Baie politici, senior polisielede en hoogwaardigheidsbekleërs weier om verkragting as 'n probleem te beskou en beskou dit as verweef in die kultuur.
In die jongste saak se aanloop het 'n vloedgolf van veroordeling egter oor die land gespoel, en dit lyk of die saak 'n keerpunt kan bring tot aanvaarding of verdra van die "verkragtingskultuur."
Polisie stuit klopjagte op Mandela-liefdadigheidsorganisasies
Kar skeur in twee ná trompop botsing met trok
Trippie · 6 jaar gelede
MOOI – wens met my hele hart ons kon dit in hierdie land ook toepas !
Waaksaam · 6 jaar gelede
Sal [email protected]$e nice wees, ja … maar sal nie gebeur solank die spul narre in beheer is nie !
Amy · 6 jaar gelede
Goed so!!! Sou graag wou sien hoe hang hulle. Dalk kan hulle dit sommer uitsaai. Oor die hele wêreld?? Of nee, dit sal mos nou barbaars wees, en hulle van 'hulle eer skend.'
Jasper · 6 jaar gelede
Hier in die land waar ek werksaam is, is dit Kop af, vir moord, gewapende roof en verkragting. 56 tot dusvêr die jaar.
Willy · 6 jaar gelede
Lekker en ek wens hierdie "kaste" swaai 'n bietjie aan die nekke voor die laaste asem uitgeblaas word!
Justi · 6 jaar gelede
Toe het die 'dalk' doodstraf,tog verander na besliste doodstraf! Dit is al manier van straf vir hul dade. Die gespuis.
vuurvreters · 6 jaar gelede
Ai wens hulle wil dit regstreeks op sabc nuus uitsaai en ou skeeloog se die doodstraf tree onmiddelik in werking hier in s.a.